Seppo Salovius

Seppo Salovius (13. kesäkuuta 1964 Keuruu – 3. joulukuuta 2011 Hämeenlinna) oli suomalainen pianisti ja pianopedagogi.

Salovius opiskeli alun perin Helsingin yliopistossa pääaineenaan suomen kieltä. Hän kuitenkin valmistui vuonna 1993 Sibelius-Akatemiasta musiikin maisteriksi piano pääaineenaan. Hän piti ensikonserttinsa vuonna 1996. Salovius oli aktiivinen esiintyjä solistina, kamarimuusikkona ja yksinlaulusäestäjänä. Hän toimi lehtorina Juvenaliassa ja oli viimeiset kymmenen elinvuottaan Metropolia-ammattikorkeakoulun pianonsoiton ja pianodidaktiikan yliopettaja. Hän luennoi myös muualla Suomessa sekä kansainvälisesti ja toimi vuodesta 2010 Pianopedagogit ry:n puheenjohtajana.

Salovius perusti Tuuloksen kesäkonsertti -sarjan ja toimi sen taiteellisena johtajana. Hän luennoi European Piano Teachers Associationin (EPTA) konferenssissa Luzernissa marraskuussa 2011, minkä jälkeen häntä pyydettiin luennoimaan eurooppalaisiin musiikkioppilaitoksiin. Hän kuitenkin kuoli 47-vuotiaana sairauskohtaukseen joulukuussa 2011.

Lähteet 

Suomalaiset pianistit
Suomalaiset musiikkipedagogit
Vuonna 1964 syntyneet
Vuonna 2011 kuolleet